Joe Biden condamnă rasismul anti-asiatic, după atacul sângeros din Atlanta: Tăcerea înseamnă complicitate. .
Președintele Joe Biden a cerut americanilor să reacționeze împotriva urii. Joe Biden a avertizat că "tăcerea noastră este o formă de complicitate" în fața actelor rasiste. Americanii au devenit mai rasiști față de asiatici în timpul pandemiei.
Președintele Joe Biden a cerut americanilor să reacționeze împotriva urii, avertizând că "tăcerea noastră este o formă de complicitate" în fața actelor rasiste, scrie BBC.Biden a făcut remarcile în Georgia, unde s-a întâlnit cu liderii asiatico-americani, în urma atacului de marți care a avut loc în trei saloane de masaj din zona Atlanta.În urma atacului sângeros, opt persoane au murit, inclusiv șase femei asiatice.Deși poliția nu a stabilit clar motivul atacului, acesta a venit pe fondul unei creșteri a violenței anti-asiatice, înregistrată în SUA.Crimele făcute pe fondul urii împotriva persoanelor de origine asiatică au crescut în timpul pandemiei, iar rasismul a fost o "otravă urâtă care ne-a bântuit de mult și a chinuit națiunea noastră", a mai spus Biden.Opt persoane, printre care șase femei de origine asiatică, au fost ucise în incidentele armate care au avut loc în trei spa-uri diferite din Georgia, a relatat BBC.Poliția a spus că patru persoane au fost ucise la un salon de masaj din Acworth, o suburbie la nord de Atlanta, și încă patru la două spa-uri din oraș.